سراج الاخبار دہلی

سراج الاخبار دہلی سے شائع ہونے والا فارسی زبان کا ایک ہفتہ وار اخبار تھا۔  یہ اخبار  30 جولائی 1841ءکو مصلح الدولہ سید ابو القاسم خاں کی ادارت میں مطبع سلطانی سے جاری ہوتا تھامحمد یوسف، دلی میں اردو صحافت کے ابتدائی نقوش: دہلی اردو اخبار، ایجوکیشنل بک ہاؤس، دہلی، 2008ء، ص 125۔یہ اخبار اصل میں آخری مغل تاجدار بہادر شاہ ظفر کا روزنامچہ تھا جس میں شاہِ دہلی کی روزانہ مصروفیات اور معمولات کے تاریخ وار اجمالی تذکرہ کے ساتھ ساتھ دوسری سلطنت اور اور ریاستوں کی خاص خاص خبریں بھی درج ہوتی تھیں، کبھی کبھی مقامی خبروں کے علاوہ موسمی حالات و تغیرات بھی درج کیے جاتے تھے۔نادر علی خاں، اردو صحافت کی تاریخ، ایجوکیشنل بک ہاؤس، علی گڑھ، 1987ء، ص 133-134 یہ اخبار بارہ x  آٹھ انچ کی تقطیع کے آٹھ صفحات پرشائع ہوتا تھا۔ سر ورق کے بالائی حصہ پر اخبار کا نام جلی حروف میں لکھا ہوتا تھا اور اس کے نیچے ہجری اور عیسوی تاریخ درج ہوتی تھیں اور بادشاہ کا روزنامچہ تاریخ وار درج ہوتا تھامحمد یوسف، دلی میں اردو صحافت کے ابتدائی نقوش: دہلی اردو اخبار، ایجوکیشنل بک ہاؤس، دہلی، 2008ء، ص 126۔ اس کے علاوہ سراج الاخبار میں اردو اور فارسی غزلیں اور قصائد بھی شائع ہوتے تھے۔ سراج الاخبار 1857ء کے ہنگامہ عظیم تک موجود رہا اورآخر بادشاہت کے خاتمے کے ساتھ یہ اخبار بھی بند ہو گیا۔نادر علی خاں، اردو صحافت کی تاریخ، ایجوکیشنل بک ہاؤس، علی گڑھ، 1987ء، ص 139

 مزید دیکھیے 
 مراۃ الاخبار

 حوالہ جات 

زمرہ:ہندوستان میں 1841ء کی تاسیسات
زمرہ:بھارت کے کالعدم اخبارات
زمرہ:دہلی میں شائع ہونے والے اخبارات
زمرہ:مغلیہ دور حکومت
زمرہ:برطانوی ہند کے اخبارات